આવી આસુરી મનોવૃત્તિ ધરાવતા મનુષ્યો વિચારે છે કે આજે મારી પાસે આટલું ધન છે. મારી પાસે આ યોજનાઓ છે. જેના દ્વારા હું વધુ ધન મેળવી શકીશ. મારી યોજનાઓ થકી ભવિષ્યમાં તે ધન ચોગણું થઈ જશે. તેના પ્રતાપે હું ઘડપણમાં પારાવાર સુખ ભોગવી શકીશ. તે મારો શત્રુ છે તેને મેં મારી નાખ્યો છે. મારા બીજા શત્રુઓને પણ હું મારી યોજનાઓ થકી મારી નાખીશ. હંુ બધી વસ્તુઓનો સ્વામી છું. હું સિદ્ધ છું. શક્તિશાળી અને સુખી પણ હું જ છું. હું સૌથી ધનવાન છું. મારી આજુબાજુ મારા કુળવાન સંબંધી છે. બીજો કોઈ મારા જેવો બળવાન કે સુખી નથી.